# Príkaz ministra č. 24/2023, ktorým sa mení a dopĺňa príkaz ministra č. 35/2018, ktorým sa zriaďuje Komisia pre vesmírne aktivity v Slovenskej republike

Gestorský útvar: sekcia vedy a techniky,

tel.: 02/5937 4735

 ev. č.: 2023/14538:1-D1201

Minister školstva, vedy, výskumu a športu podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky vydáva tento príkaz:

###

Príkaz ministra č. 35/2018, ktorým sa zriaďuje Komisia pre vesmírne aktivity v Slovenskej republike v znení príkazu ministra č. 21/2021, sa mení a dopĺňa takto:

1. V prílohe čl. 2 písm. b) sa slová „európskom spolupracujúcom štáte („zmluva ECS“)

uzavretou“ nahrádzajú slovom „pridružení“.

2. V prílohe čl. 2 písm. c) sa slová „európskych vesmírnych programov“ nahrádzajú slovami „Vesmírneho programu Únie a v spolupráci s Agentúrou Európskej únie pre vesmírny program“.

3. V prílohe čl. 3 ods. 1 písmeno a) znie:

„a) spolupodieľa sa na riadení spolupráce Slovenskej republiky s ESA vydávaním odporúčaní vo veciach vyplývajúcich zo Zmluvy o pridružení podľa čl. 2 ods. 1 písm. b) a účasti Slovenskej republiky vo voliteľných programoch ESA a v rámci programu Requesting Party Activities,“.

4. V prílohe čl. 4 ods. 3 písm. a) sa za slovom „dopravy“ vypúšťa čiarka a slová „výstavby a regionálneho rozvoja“.

5. V prílohe čl. 6 ods. 8 písm. c) sa na konci pripájajú tieto slová: „a dopravy“.

### Účinnosť

Tento príkaz ministra nadobúda účinnosť 15. októbra 2023.

##

**minister**